Държавен вестник, бр. 14, 2013 г., стр. 41

БРОЙ  14	
Д Ъ Р Ж А В Е Н  В Е С Т Н И К 	
СТР.  41  
Заповедта може да бъде обжалвана по реда на 
Административнопроцесуалния кодекс пред Вър­
ховния административен съд в едномесечен срок 
от обнародването є в „Държавен вестник“.
Министър: 
Н. Караджова
1195
ЗАПОВЕД № РД-35
от 16 януари 2013 г.
На основание на чл. 39 във връзка с чл. 33, 
ал. 1, т. 2 и чл. 43 от Закона за защитените 
територии (ЗЗТ) с цел опазване на растителен 
вид  – Жлезист лопен (Verbascum purpureum), и 
неговото местообитание:
1. Обявявам защитена местност Находище 
на Жлезист лопен в землището на с. Българска 
поляна, община Тополовград, област Хасково, с 
площ 117,282 дка.
2. Защитена местност Находище на Жлезист 
лопен включва имот с номер 000286 съгласно кар­
тата на възстановената собственост за землището 
на с. Българска поляна, ЕКАТТЕ 07346, община 
Тополовград, област Хасково, с площ 117,282 дка.
3. В границите на защитената местност се 
забранява:
3.1. промяна в предназначението и начина на 
трайно ползване на земята;
3.2. строителство с изключение на дейности, 
свързани с реконструкция и ремонт на съществу­
ващи съоръжения;
3.3. търсене, проучване и добив на подземни 
богатства;
3.4. сечи с изключение на санитарни;
3.5. залесяване;
3.6. паша на домашни животни до началото 
на месец юли;
3.7. палене на огън.
4. След влизане в сила на заповедта РИОСВ – 
Стара Загора, да предприеме необходимите действия 
по отразяване на защитената територия в картата 
на възстановената собственост за землището на 
с. Българска поляна, община Тополовград, област 
Хасково.
5. Защитената местност да се впише в Дър­
жавния регистър на защитените територии при 
Министерството на околната среда и водите.
6. Нарушителите на тази заповед се наказват 
съгласно административнонаказателните разпоред­
би на Закона за защитените територии.
Заповедта може да бъде обжалвана по реда на 
Административнопроцесуалния кодекс пред Вър­
ховния административен съд в едномесечен срок 
от обнародването є в „Държавен вестник“.
Министър: 
Н. Караджова
1196
ЗАПОВЕД № РД-65
от 28 януари 2013 г.
за специалния режим на опазване и ползване на 
лечебните растения през 2013 г.
На основание чл. 10, ал. 1, 2 и 3 от Закона за 
лечебните растения:
1. Определям допустимите за събиране количе­
ства билки (кг сухо тегло) съгласно приложението 
от естествените находища извън територията на 
националните паркове на следните видове лечебни 
растения:
Божур червен (Paeonia peregrina Mill.)
Зърнастец елшовиден (Frangula alnus Mill.)
Иглика лечебна (Primula veris L.)
Катраника, пелин бял (Artemisia alba Turra)
Лазаркиня, еньовче ароматно (Galium odoratum 
(L.) Scop.)
Лудо биле, старо биле (Atropa belladonna L.)
Ранилист лечебен (Betonica officinalis L.)
Решетка безстъблена (Carlina acanthifolia All.)
Тлъстига лютива, жълто прозориче (Sedum acre L.)
Трън кисел (Berberis vulgaris L.)
Шапиче (Alchemilla vulgaris complex).
2. Забранявам събирането в националните пар­
кове на билки от видовете лечебни растения по т. 1.
3. Забранявам събирането на билки от естест­
вените им находища от видовете лечебни растения 
по т. 1 извън количествата и районите, определени 
в приложението.
4. Забранявам разпределение на билки от видо­
вете лечебни растения по т. 1 на билкозаготвителни 
пунктове, които не отговарят на изискванията на 
Наредба № 5 от 2004 г. на МЗ и МОСВ (ДВ, бр. 
85 от 2004 г.).
5. Забранявам събирането на билки от естестве­
ните им находища на територията на цялата страна 
от следните видове лечебни растения:
Бенедиктински трън, пресечка (Cnicus 
benedictus L.)
Волски език (Phyllitis scolopendrium (L.) Newm.)
Горицвет пролетен (Adonis vernalis L.)
Дилянка лечебна, валериана (Valeriana 
officinalis L.)
Залист бодлив (Ruscus aculeatus L.)
Изтравниче, страшниче (Asplenium trichomanes L.)
Исландски лишей (Cetraria islandica (L.) Ach.)
Исоп лечебен (Hyssopus officinalis L. ssp. aristatus)
Какула едроцветна (Salvia tomentosa Mill.)
Копитник (Asarum europaeum L.)
Мечо грозде (Arctostaphyllos uva-ursi (L.) Spreng)
Момина сълза (Convallaria majalis L.)
Оман бял (Inula helenium L.)
Папаронка жълта, жълт мак (Glaucium flavum 
Crantz)
Пелин сантонинов (Artemisia santonicum L.)
Пирински чай (Sideritis scardica Grisb.)
Пищялка панчичева (Angelica pancici Vand)
Плаун бухалковиден (Lycopodium clavatum L.)
Риган бял (Origanum vulgarе L. Ssp. Hirtum (Link) 
Ietswaart)
Ружа лечебна (Althaea officinalis L.)
Салеп (Orchis sp. diversa)
Смил жълт (Helichrysum arenarium (L.) Moech.)
Хуперция иглолистна, плаун обикновен (Huperzia 
inundata (L.) Bernh=L.selago) 
Цистозира (Cystoseira barbata (Good et Vood) Ag.)
6. Ограниченията и забраните по тази заповед 
не се отнасят за количествата билки, събирани за 
лични нужди.
7. Контрола по изпълнение на заповедта въз­
лагам на директорите на съответните регионални 
инспекции по околна среда и водите.
Министър: 
Н. Караджова